
VREDNOSN! SISTEMI U JEZIKU 
Vređnosna осепа као kontekst 

Svako lingvističko istraživanje ima za ishodište čin razu- 
mevanja. Razumevanje je osnovni uslov za uspešno obavljanje govor- 
ne interkomunikaci je. Ukoliko se ljudi sporazumevaju ili ne spo- 
razumevaju u procesu govorne interkomunikaci je postavlja se pita- 
nje šta se razumeva ili ne razumeva. 

Značenje svakog govornog akta je jedinstvena,istorijska či- 
njenica i ono se uvek ostvaruje u konkretnim govornim situacijama. 
Medjutim uporedjivanjem raznih konkretnih govornih akata možemo 
izdvojiti nekoliko slojeva ili elemenata globalnog značenja: 1 .mi- 
sao, 2. odnos, 3. interodnos i 4. cilj. 1 Naime, prilikom svakog 
govornog akta govornik izražava: odredjenu misao, odnos prema mi- 
sli, elementima misli i rečima koje označavaju tu misaoj odnos 
prema intergovorniku i, na kraju, cilj koji želi postiđi tim go- 
vornim aktom. 

Ukoliko termin "kontekst" definišemo kao okruženje onda vi- 
dimo da sve jezičke i govorne jedinice sadrže, ili još bolje, da 
njihovo razumevanje podrazumeva više vidova konteksta. Tu je naj- 
pre verbalni kontekst bez koga r.ije mogude označavanje ni razume- 
vanje misli odnosno predmetnog značenja iskaza. Verbalni kontekst 
eksplicira domen aplikacije ili referentni domen jezičkih i'govor- 
nih jedinica. Onda dolazi situacioni kontekst koji je od ogromne 
važnosti za označavanje i razumevanje svih slojeva značenja je- 
zičkih i govornih jeđinica. On je taj koji, u krajnjem slučaju, 
odredjuje količinu i vid svih slojeva značenja. 

Medjutim, ne manje važan za označavanje i razumevanje go- 
vora jeste i vrednosni kontekst. Naime, odnos i interodnos govor- 
nika obavezno dovođe do kolorizacije predmetnih značenja jednom 



1 Мподг lingvisti koji su proučavali funkoije govora zahvatili su manje više 
sve slojeve гпабепја. Medjutim , u konkretnim analizama značenja nisu postu- 
lirali i primenjivali sva Setiri eloja. Tako reaimo, Šarl Baji u knjizi Lp c ~ 
langage et la vie, 3 e £d. , Librairie Droz, Gen'eve, 1965 , па str. 13-22 odlii- 
no opisuje funkoije govora, medjutim kada analizira strukturu rečeniae, on 
postulira samo dva sloja ili elementa značenja: diktum i modalitet. Cup. Ch. 
BaVhj: Linguistique generale et linguistique frangaise, 4 e đd. , Editions 
Francke, Berne, 1965 , na str. 36 i dalje. 

vrednosnom ocenom . 2 Uloga vrednosnog konteksta je, dakle,od veli- 
kog značaja u govornoj interkomunikaci j i i, stoga, zahtev za oba- 
vezno proučavanje verbalnog i situacionog konteksta jezičkih i go- 
vornih jeđinica proširuje se zahtevom za proučavanje njihovog 
vrednosnog konteksta. Medjutim, pitanje teorije i metoda njegovog 
proučavanja je otvoreno. 

Vidovi vrednosne ocene i njihova sememizacij a 

Razumevanje vrednosnog konteksta govornih jedinica je više 
intuitivne prirode i njegovo proučavanje za sada spada pre u do- 
men hermeneutike nego lingvistike. Medjutim, upravo u tim veđim 
vrednosnim kontekstima i jezičke jedinice dobijaju odredjene vred- 
nosne akcente. Naime, usled česte upotrebe jedne jedinice u odre- 
djenom vređnosnom kontekstu, ta jezička jedinica dobija vrednost 
koja nadalje postaje deo značenja reči upotrebljene u odredjenom 
tematskom domenu. Stoga možemo ređi da se odredjena vrednosna se- 
ma koja je bila sastavni deo vređnosnog konteksta sememizirala tj. 
da je ušla u sastav sememe odredjene leksičke jedinice. 

Proces sememizacije je dugotrajan, kao i ostale jezičke pro- 
mene, a na tom putu nalaze se razne prelazne etape koje svedoče o 
prelasku individualnog vrednosnog konteksta govorne jedinice u 
vrednosnu semu jezičke jedinice. Jedan svež primer tog procesa na- 
lazimo tu skoro, u jednom broju makedonskog izdanja "Komunist"-a 
gde se kaže da neki društveni rađnici nisu zadovoljni rečju ”ak- 
cija" i da ne žele da je više upotrebl javaju u takvim glagolskim 
relacijama kao što su: "stupiti u akciju", "pokrenuti akciju" itd. 
Reč "akcija" u političkom govoru odredjenih ljudi pridobila je dak- 
le negativnu vrednost. Medjutim, da bi ta reč dobila negativnu 
vrednosnu semu u tom tematskom domenu potrebno je da se veđina 
ljudi saglasi da ima isti negativni odnos prema reči "akcija". 

Primer koji smo istakli pripada onom vidu vrednosne ocene 
koji se odnosi na referent te reči zbog čega đemo je i zvati re- 
ferentna vrednosna ocena. Ovaj vid ocene veoma lepo je objasnio 
Pjer Giro na jednom mestu koje čemo citirati: "Reči koje imenuju 
stvari, označavaju ih istovremeno prema objektivnim karakteristi- 
kama koje u njima prepozna jemo, prema osečajima i emocijama koje 
osečamo u odnosu na stvari kao i prema željama i težnjama koje st- 
vari pobudjuju u nama. Osečaji i težnje su pozitivni prema kvali- 
tetima predmeta dok su oni negativni prema njihovim nedostacima ." 3 
Jedino treba dodati da referentno j vređnosno j oceni pođležu ne sa- 
mo predmeti, več i procesi, osobine itd. 

U domen referentne vrednosne ocene spađa sve ono što se u 
lingvistici naziva hipokoristicima (na pr. "dušice”, "draga" itd), 
lauđativima (na pr. "super", "mozak" klasa" itd.), pejorativima 



2 Mihail Bahtin je to odli&no izrazio. On kaže: "Bez oaene iskaz se ne može 
konstruisati. Svaki iskaz je pre svega vrednosna orijentaaija. Stoga u ži- 
vom iskazu svaki elemenat ne samo znadi ved i oaenjuje. Samo apstraktni e- 
lemenat percipiran u sistemu jezika a ne u strukturi iskaza, ne sadrži oae- 
nu"./Up. M.Bahtin: Marksizam i filozofija jezika, Nolit, Beograd, 1980, na 
str. 118. 

3 P.Guiraud: Les gros mots, 2 e ed. , PUF, coll. "Que sais-je", Paris, 1976, na 
str. 29. 

(na pr. "klipan" , "frazer", "budalica" itd. ) , tabu-rečima (na pr. 
"štrajk", "grupašenje" itd. ) i eufemizmima (na pr. "ne govori is- 
tinu" umesto "laže" itd. ) ali isto tako i stilske figure kao što 
su hiperbola, litota, ironija, antifraza i druge. 

Drugi vid vrednosne ocene ođnosi se na same reči i govorne 
strukture jednog jezika kao karakteristike grupa ljudi koji sanji- 
ma služe. Taj vid ocene obično se u literaturi naziva stilskom vred- 
nosnom ocenom. Iako se često govori o raznim stilovima (na pr. "ad- 
ministrativni stil") ustvari to su najčešđe oznake za terminolo- 
gije u^tim tematskim oblastima. Stilske vređnosne ocene su iskl ju- 
čivo društvene ocene koje se odnose na društveni (odnosno veđ'vred- 
novan) položaj odredjenih društvenih grupa ili kategorija ljudi. 
Tako recimo sintagme "asocijacija slobođnih proizvodjača" , "udru- 
živanje rada i sređstava" su obični termini u političkoj termino- 
logiji medjutim, ukoliko se one izgovore na nekom sastanku gde 
ljudi manje poznaju taj "žargon”, onda one imaju za cilj da osta- 
ve utisak da je njihov izgovaralac ugledna i obrazovana ličnost. 
Suština stilske ocene je u vrednovanju reči kao indikatora grupa 
ljuđi koji se njima služe kao i u saznanju o primerenosti reči od- 
redjenim govornim situacijama. 

U literaturi postoje razne oznake za stilske ocene.Tako re- 
cimo reči mogu biti: "vulgarne", "narodne", "famili jarne" , "sva- 
kodnevne", "književne" i dr. Možemo đodati i oznaku "reč s pres- 
tižom" koja transcendira sve prethodne a pogodna je i za analizu 
konkretnih govornih interkomunikaci ja. 

Tređi vid vređnosne ocene ođnosi se na "označava juđa” i 

"označena" za jezičke znakove kao elemente koji prouzrokuju estet- 
ski oseća j . To je estetska vr ednosna ocena koja igra određjenu 
ulogu naročito u nekim vidovima pisane govorne interkomunikaci je. 

Vrednosni sistemi i'.skale vrednosnih relacija 

S obzirom da^je jezik sistem to če i vređnosne ocene u je- 
ziku isto tako pretstavl jati sisteme. Medjutim, jezik je sastav- 
ljen iz više sistema koji se ostvaruju u govorima raznih društve- 
nih grupa. To još više važi za vređnosne sisteme koji pretstav- 
ljaju direktan odraz vrednovanja raznih društvenih grupa. 

Za proučavanje leksičkog sistema u lingvistici je bilo po- 
nudjeno više mođela konceptualnih , semantičkih, leksičkih,đeriva- 
cionih, sufiksalnih, prefiksalnih i drugih polja. Za proučavanje 
vrednosnih sistema predlažemo model skala vrednosnih relacij a . ** 

Skala vrednosne relacije je struktura od najmanje dva ele- 
menata izmedju kojih postoji ođređjena relacija. Sve skale vred- 
nosnih relacija (dvočlane ili višečlane) sađrže jedan vrednosni 
elemenat koji pređstavlja prag te sk&le. Prag ima odredjenu širi- 
nu i sve što se nalazi u širini praga pripada normi, dok ono što 

4 Franouski lingvist Osvalđ Dikro upotrebio je veoma uspeSno model skale za 
prouSavanje argumentativne vrednosti nekih reSi (konektora i priloga) . Ina- 
Se, argumentativnu vrednost mi shvatamo kao naSin iskoriSdavanja referentne 
Vrednosti. V. 0. Duarot: Les echelles argumentatives, Les editions de Mi- 
nu.it, Paris, 1980, kao i 0. Duarot et al. : Les mots du discours, Les editi- 
ons de Minuit, Paris, 1980. 

је iznad ili ispod praga pripada ne-normi. U skalama vrednosnih 
relacija ono što je iznad norme (iznad ili ispod) se shvata kao 
negativno. Skala menja svoj kvalitet ukoliko se promene pozicije 
pozitivnog i negativnog u njoj. 

Metod ispitivanja je onomaziološki : polazi se 'od jednog 
semantičkog odnosno referentnog polja i ispituju se sve reči koje 
ga označavaju u govorima raznih društvenih grupa. Tako se dolazi 
do skala referentnih vrednosnih relacija odredjenih društvenih 
grupa. U sledećoj etapi istražuje se odnos društvenih grupa prema 
rečima iz istih referentnih polja. Kao rezultat dobijaju se skale 
stilskih vrednosnih relacija društvenih grupa. Napomenimo da se 
vrednosne oznake menjaju u zavisnosti od vređnosnih sistema, dru- 
štvenih grupa i referentnih polja. 

Razume se, ovaj program za empirijsko istraživanje izisku- 
je veliki rad u sprezi sa sociolozima, ali, u svakom slučaju, mo- 
žemo se nadati da će dobijeni rezultati obogatiti naše znanje o 
jeziku i govoru a pored toga biće, bez sumnje, veoma korisni i za 
nastavu jezika, kako maternjeg tako i stranog. 

R e s u m ć 

SYSTEMES DE VALEURS APPRECIATIVES DANS LA LANGUE 

Dans la communication ci-dessus, on procede a 1 'ćlaboration 
d'une thćorie du contexte apprćciatif et on avance quelques theses 
d'un programme pour l'ćtude empirique des systemes de valeurs ap- 
prćciatives dans la langue. 

Dans le discours, le contexte apprćciatif se manifeste par 
une valeur apprćciative qui peut, a la suite de multiples emplois 
identiques, etre sćmćmisće. La valeur apprćciative repose sur l'a- 
ttitude des locuteurs envers les rćalitćs diffćrentes "intercep- 
tćes" dans les signes linguistiques . 

On distingue trois valeurs apprćciatives : la valeur rćfć- 
rentielle, la valeur stylistique et la valeur esthćtique. 

Dans chaque systeme linguistique coexistent, a l'intćrieur 
de chaque vlaeur apprćciative , plusieurs systemes appartenant a 
des catćgories sociales diffćrentes. Pour l'ćtude de ces systemes 
on propose un modele basć sur des ćchlflles de relations apprćciati- 
ves. Ces ćchelles reprćsentent des structures constitućes d'au mo- 
ins deux termes se trouvant dans une relation. L'ćchelle contient 
un ćlćment qu'on appelle seuil. Tout ce qui se trouve dans l'espa- 
ce du seuil reprćsente la norme. Par contre, les termes qui sont 
en-deca et au-dela du seuil appartiennent a la non-norme. La norme 
se congoit comme positive tandis que la non-norme passe pour nćga- 
tive. 




